Danske Tegneserieskabere er en faglig organisation for tegneserieforfattere og tegneserietegnere i Danmark hvis interesser de varetager. Foreningen optager professionelle og semiprofessionelle tegneserieskabere. Danske Tegneserieskabere har ifølge sin hjemmeside 80 medlemmer (pr. 2017), hvilket skulle svare til en organisationsprocent på ca. 60. Danske Tegneserieskabere blev stiftet i 1989. De er medlem af Copydan, Dansk Kunstnerråd og Samrådet for Ophavsret. Foreningen har fra 2016 årligt uddelt Claus Deleuran Prisen.